Dette er et billede af Walter Black...
...et dybt deprimeret menneske.
Et sted inde i ham -
- findes en mand, der forelskede sig...
...stiftede familie...
...og blev chef for en succesfuld virksomhed.
Den mand er forsvundet.
Lige meget hvad han har prøvet...
...og han har prøvet alt...
...kan Walter ikke få ham tilbage.
Det er, som om han er død uden at have taget sin krop med sig.
Så for det meste sover han bare.
Aktierne i hans fars engang så stolte legetøjsfirma -
- er nu næsten lige så værdiløse, som Walter føler sig.
Hans familie var engang som taget ud af et julekort, -
- men nu virker de snarere, som om de konstant er i sorg.
Hans yngste, Henry, er blevet det, lærerne kalder "en enspænder".
Han vil gerne være rigtigt usynlig -
- frem for bare at blive overset af sin egen far.
Og hans ældste, Porter, -
- han frygter mest af alt at blive som sin far.
Han noterer sig hver eneste grufuld lighed mellem dem.
Hvert et læbebid og nakkeknæk, hver en ubevidst handling.
Han vil udradere dem en efter en.
Hans kone, Meredith, gemmer sig bag sit arbejde som ingeniør, -
- natlige videomøder med Tokyo og design af rutsjebaner.
Alt, hvad der kan dulme afsavnet af hendes mand.
Walters depression er som blæk, der pletter alt, hvad den berører.
Et sort hul, der opsluger alt i dets nærhed.
De venter alle sammen på, at han skal vågne op...
...og komme til sig selv.
Men det er ikke sket.
Så Meredith gør det eneste, der er tilbage at gøre.
Hun siger det eneste, der er tilbage at sige.
"Farvel".
Jared, du står til at dumpe.
Tror du, du kan aflevere en opgave til 12 og slippe af sted med det?
Hvad med Hector? Du sørgede for, at han fik 12 i familieliv.
Jeg har aldrig skrevet noget for Hector. Han må have løjet for dig.
Hvis jeg havde skrevet noget for ham, var hans karakterer steget gradvist.
Og i så fald kunne han have afleveret en opgave til 12 -
- eller have fået 10 i et fag, han førhen dumpede i.
Hvis nogen ville have mig til at gøre det for dem -
- på deres facon og efter deres niveau, -
- så måtte de enten gøre det på min måde -
- eller købe en eller anden lorteopgave på nettet.
- 200 hver eneste gang? - Ellers kan du skrive den selv.
Det er mere, end jeg betaler for pot.
GYMNASTIKSALEN I MORGEN KL. 16
Det må du undskylde, skat.
- Du kørte forbi mig igen. - Ja, men jeg kiggede efter dig.
Har du haft en god dag?
Har du talt med nogen?
Det har jeg vel.
En ny, eller en vi kender?
- En ny. - Godt. Hvad talte I om?
Han kaldte mig en fnatabe.
Det sagde jeg, at jeg ikke var, og så smed han mig i skraldespanden.
- Sagde du det til læreren? - Hun hjalp mig op af skraldespanden.
Der må være sket -
- en misforståelse. Der skal bare rettes op på...
Jeg taler med din lærer om det.
Er far rejst?
Nej. Han er ikke rejst, skat.
Vi blev bare enige om, at vi ikke skulle bo sammen længere.
Okay?
Hvad søger du hinsides havet, græshoppe?
Den del af mig selv, jeg dårligt kender.
- Den fortid, jeg er født ud af. - Så må du opsøge den en dag.
Er det sundt at opsøge fortiden, mester Po?
Spolerer det ikke nutiden?
Dvæler man ved fortiden, spolerer man nutiden.
Men ignorerer man fortiden, kan man spolere sin fremtid.
Det er sgu smukt, græshoppe.
Værsgo. Ned med det.
Nu flyttede du dig.
Når nu vi er i gang med at lave om på ting herhjemme, -
- så kunne du måske ringe efter en blikkenslager.
Huset er ved at falde fra hinanden.
Det er bare ærgerligt, for det kan vi ligesom ikke gøre så meget ved, vel?
Ro på. Jeg er på din side. Jeg er glad for, du smed ham ud.
Jeg mener bare...
Det med at sidde og spise aftensmad sammen.
Hvor længe skal vi blive ved med det?
Det ved jeg ikke, Porter.
Måske indtil vi begynder at respektere hinanden igen.
Måske til vi -
- begynder at spørge til hinandens dagligdag og tage af bordet...
Måske skulle jeg endda få mig en avisrute.
Vågn op.
Vågn op, dit uduelige læs lort.
Hold kæft, hvor ser du ud.
Plørefuld og slået i gulvet af et fjernsyn.
Det er noget af en nekrolog, du sparer sammen til, Walter.
Lad mig være.
Næ nej, kammerat. Det skal du ikke ønske dig.
For jeg er den eneste, -
- der ved, hvordan du egentlig har det.
Alle har brug for at have en ven...
...og du har mig.
Det er derfor, du har læst alle de elendige selvhjælpsbøger.
"Hjertevarme-historier", -
- "Tænk positivt", "Sådan får du venner".
Hvor står der noget om at tabe fjernsynet ned over sig selv?
Jeg er syg.
Tja...
...det kan vi godt blive enige om.
Spørgsmålet er:
Vil du gerne være rask?
Jeg kan ikke...
Ja, du er deprimeret.
Apatisk, anhedonisk...
Vågn dog op!
Bøger og piller, det er som candyfloss.
Du har set for mange hus og have-programmer.
Du tror, du kan nøjes med at klaske lidt maling op -
- og flytte rundt på møblerne, og så bliver alt godt igen.
Vil du have, at tingene skal blive anderledes?
Sådan for alvor?
Så er det ikke nok at shine huset op.
Du er nødt til at sprænge hele hytten i luften.
Hvad vil du gøre, Walter?
Sprænge det i luften. Højere!
Sprænge det i luften! Sprænge hele lortet i luften!
Sprænge det i luften!
Sådan skal det lyde.
Spræng det i luften, og begynd forfra.
Hvem er du?
Jeg er Bæveren, Walter, -
- og jeg er her for at redde dit sølle liv.
Undskyld. Jeg må være kørt forbi ham igen.
- Nej, hans far har hentet ham. - Walter?
Han sagde, han havde sendt dig en sms.
Din mand er noget for sig.
Mor, kom og se, hvad vi har lavet.
Hvor er din far?
- Den er til at komme minder i. - Hvor har du den fra?
- Vi har selv lavet den. - Dig og far?
Mig og Bæveren.
Bæveren?
Ved du, hvor Walter har lagt rystepudseren, du gav ham?
Nej?
Pyt, vi klarer os uden.
Hvad skal accenten og hånddukken til for?
Giv det til hende.
"Hej. Denne person er udstyret med en behandlingshånddukke."
Hvad fanden foregår der?
Henry, kunne du prøve at finde den lak, vi snakkede om?
- Jeg henter den. - Tak, kammerat.
Har du læst kortet?
Ja.
Læs kortet. Læs det.
"Denne person er udstyret med en behandlingshånddukke."
"Den skal skabe psykologisk distance mellem vedkommende -
- og de negative aspekter af hans personlighed."
"Gebærd dig normalt, men vær venlig at kommunikere med hånddukken."
Nemlig.
- Er det en spøg? - På ingen måde.
Fjern dog den dukke. Jeg er forvirret, Walter, -
- og jeg har brug for at få nogle svar.
Han sagde, at hvis jeg beholdt den...
- Hvem sagde det? - Doktor Macy.
Ham var du jo holdt op med at gå hos.
Jeg gik tilbage.
Er det her så en form for behandling?
Den klarer jeg. Ja, Meredith, svaret er ja.
Det er lige, hvad det er. Jeg ved, det virker flippet, -
- men i tilfælde som Walters, hvor alt andet er slået fejl, -
- har det vist sig at være effektivt.
Men hvis det skal virke, må du bakke op om det.
De bruger det meget i Sverige.
- Jeg kunne ikke finde den. - Pyt med det.
- Jeg må også se at komme videre. - Går du allerede?
Jeg kommer tilbage i weekenden.
- Du skal blive og spise med. - Nej, det gør ikke noget.
Mor, må han ikke nok spise med? Kom nu.
Det er okay. Bliv og spis med.
Så siger vi det. Lad os rydde op i garagen, -
- så vi kan lave rod i køkkenet. Nu ikke pille ved noget skarpt.
Hvad ville du mig?
Du skal skrive noget for mig.
- Tror han, jeg hopper på den? - Hvem?
Mumphry eller den skoleinspektør, der har sendt dig.
Hils ham og sig, jeg er fornærmet.
Vent lige lidt. Der er ingen, der har sendt mig.
Jeg har brug for hjælp.
Du er valgt til årets elev. Du har 12,0 i gennemsnit.
Jeg skriver af efter dig i matematik.
- Skulle jeg skrive en stil for dig? - Ikke en stil.
Det er min dimissionstale.
Spar dine penge. Folk går ikke en skid op i den slags.
Det gør min mor, så...
Jeg påstår ikke, at du laver andre folks opgaver for dem.
Men hvis du gjorde, skulle du være god til at lyde som dem.
Til at tænke som dem. Det er det, jeg har brug for.
- Glem det. - Hvorfor?
Dine små, anorektiske veninder må forlade sig på deres udseende.
De har ikke andet. Men når det er en som dig...
...er det bare ren dovenskab.
Hør lige her. Vent lidt.
Ligner det her dovenskab?
Det er 428 siders dovenskab.
Hvis du ikke vil tage mine penge, fordi du vil se mig kvaje mig, -
- så er det ærlig snak. Men du skal fandeme ikke kalde mig doven.
Spasser.
Mange tak. Skal vi komme lidt i salaten?
Værsgo. Se så her.
Vil du have mere?
Der har vi ham jo. Davs.
Mit visitkort.
Vi var bange for, vi måtte gå til bords uden dig.
- Det må være en spøg. - Nej, det er en ny begyndelse.
- Er du gået fra forstanden? - Jeg ved godt...
Jeg taler ikke til dig, tosse, jeg taler til mor.
Du var flere år om at få ham hældt ud, -
- og straks tager du ham tilbage med en talende hamster.
Det er helt utroligt, at I to lavede den der.
Du har aldrig... Walter har aldrig...
Undskyld. Jeg ved ikke helt, hvordan jeg skal tiltale dig.
Du klarer det fint, min ven.
Du har altid ønsket dig værktøj, -
- men jeg anede ikke, at du kunne finde ud af at bruge dem.
- Sådan gør bævere, mor. - Nemlig, kammerat.
Men Walter var faktisk ret habil til det engang.
- Hvem havde lært ham det? - Han lærte sig det vist selv.
Han var på din alder og gik til spejder.
Han og hans far skulle bygge en sæbekassebil.
Men hans far var der ikke, så han byggede den selv.
Hvor var hans far?
Han var meget ked af det og kom galt af sted.
- Mener du farfar på kirkegården? - Nemlig.
Walter anede ikke, hvordan han skulle bruge farfars værktøj.
Så det, han byggede, var så grimt, -
- at det lignede fire hjul skruet fast på en hundebæ.
Ved du, hvad de andre børn kaldte den?
Pøllen. Og det var faktisk en kompliment.
En dame kastede op, da den kom tæt på hende.
Men da der skulle køres ræs...
...var der ingen, der slog Pøllen.
Sejt.
- Far... - Ja, kammerat?
- Skal vi lave en Pølle sammen? - Ja da. Når som helst.
Først til mølle får lavet en Pølle.
Godnat, Bæver.
Godnat, kammerat.
Godnat.
Godnat, Bæver.
- Hallo? - Norah, det er Porter.
Det, jeg sagde i dag...
- Vil du hjælpe mig eller ej? - Ja.
Men for sådan en opgave bliver jeg nødt til at tage...
...500.
Top.
Ville du have betalt 1.000?
Helt sikkert. Kan du komme forbi i morgen?
Ja. Ja, selvfølgelig.
Det var ikke for at...
Du er ikke sur, vel?
Du har aldrig talt til mig før, og vi kender jo ikke hinanden...
Bare kom forbi i morgen.
Okay.
Tro mig, kammerat. I dag bliver du en fri mand.
Hej. Denne person er udstyret med en behandlingshånddukke.
FÆLLESMØDE KL. 9.00
- Hvad fanden går det ud på? - Ingen anelse.
Det er en prikkerunde. Forpulede kinesere.
Der er ingen, der skal fyres.
Give jer sparket? Hvem skulle jeg så herse med?
Chefen har fået sig en ven.
Jeg synes, vi skal holde den respektfulde tone, indtil...
Godmorgen, folkens.
I har sikkert alle sammen fået et kort.
Ellers følger her en kort forklaring.
Walter Black blev administrerende direktør i firmaet for to år siden.
Ikke fordi han havde evner eller kvalifikationer til det, -
- men fordi han stod for tur -
- foran vores langt bedre kvalificerede vicedirektør, -
- der står lige her. Hej, søde ven.
Det var et job, som Walter var dårligt klædt på til at varetage.
Dybest set...
...er Walter en taber.
Og det er derfor, han med øjeblikkelig virkning -
- træder tilbage og overlader roret til mig.
Men inden I jager mig ud med fakler og høtyve, -
- så giv mig lige fem minutter.
Derefter kan I skære mig i strimler, hvis I har lyst til det.
For det første vil jeg uddelegere ansvaret -
- for alle projekter til de enkelte arbejdsgrupper.
Det betyder, at I får frie hænder til at gøre det arbejde, -
- I er ansat til at udføre. Dav, Hank.
For det andet skal vi genskabe og genopfinde os selv -
- på den internationale spil- og legetøjsfabrikantmesse -
- om seks uger.
Jeg ved, der er en hel del skepsis med hensyn til mine lederevner.
Ikke sandt? Jeg har en granvoksen mands arm oppe i rumpetten.
Hvem ville ikke tvivle på mig?
Men jeg vil give jer et løfte.
Giv mig bare to uger. Når den tid så er gået, -
- vil enhver, der ønsker at sige op, modtage fratrædelsesløn -
- og en skamrosende anbefaling uden bøvl, uden undtagelse.
Undskyld, hvem er du egentlig?
Satans også. Glemte jeg at præsentere mig?
I kan slet og ret kalde mig "Bæveren".
Imponerende.
Hvad har du brug for at vide?
Det vigtigste er vel...
Hvad er det, du vil sige?
Det er det, der er problemet.
Jeg får gode karakterer, men hvad ved jeg egentlig?
Hvad skal folk føle, når du har talt færdig?
Jeg tror, jeg synes, de skal føle, -
- at de ikke...
...blev skuffet.
Ikke skuffet? Det er sgu stærkt.
"Jeg er helt oppe at køre. Hvad med dig?"
"Mig? Jeg er ikke skuffet."
Jeg er pissedårlig. Det er derfor, jeg har brug for dig.
Okay, du er cheerleader og har et heftigt temperament.
Vi kunne nævne, at du blev bortvist i 8. Klasse.
Hvor ved du det fra?
Der er ingen hemmeligheder på internettet.
Havde du stjålet ordbøger eller tygget nikotintyggegummi?
- Nej. - Havde du drillet en tyk elev?
- Hold nu kæft. - Hvad havde du gjort?
Jeg havde tagget.
Tagget?
Altså...
...graffiti-tags?
Nærmere kunst. Det var bare ulovligt.
Hvad blev der så af al den rebelske kunst?
Det er længe siden.
Du har stadig noget, ikke?
- Vis mig det. - Nej.
Så skriver jeg en tale, du vil kunne befri Tibet med.
Hvorfor vil du så gerne se det?
Fordi jeg godt kan lide at blive overrasket.
Vi må skynde os.
Hvis værelse er det?
Ikke nogens.
Jeg vil helst male stort.
På motorveje, bygninger og reklametavler.
Og hurtigt, som om jeg...
...løber med lysets hastighed.
Uden at tænke.
Hvorfor holdt du op?
Fordi jeg blev knaldet, og min mor kunne ikke holde det ud.
Jeg smed dem alle sammen væk.
Men nogen syntes om dem.
Nogen reddede dem fra skraldebunken, ikke?
- Hvem var det? - Hvad laver I her?
Jeg er bare ved at vise Porter rundt.
Han er også på matematikholdet.
Han skal gå nu.
Du må undskylde min mor.
- Hun er bare... - Det er helt i orden.
Du er...
...meget underligere...
Ikke underlig. Bare anderledes, altså.
Du er anderledes, end jeg troede, du var.
Du tager dig dyrt betalt for en tale, men du er ikke særligt velformuleret.
- Jeg er meget bedre på skrift. - Det vil vise sig.
Tak, fordi du ikke lo ad mig.
Det ville jeg aldrig gøre.
Godt.
Det er rigtig godt.
Før eller siden vil det, der virker underligt, -
- blive almindeligt.
Det, der har virket umuligt, vil blive virkelighed.
Og en dag vil alting begynde at føles, som det gjorde førhen.
Alting er blevet som nyt.
Walter...
Vågn op. Vågn op.
Henry har sneget sig ned i garagen igen. Han er helt alene.
Sig, han skal gå i seng.
Det siger jeg hver eneste aften, men han skal høre det fra...
...dig.
Jeg er på vej.
- Hvor skal du hen? - Ned og få ham til at holde op.
Jeg var selv på vej derned. Kom, så er vi tre mod en.
Glem det. Du har jo din lille plysmakker.
Godnat.
- Sikke en larm, du laver. - Kunne du heller ikke sove?
Jeg snorkboblede faktisk noget så dejligt, -
- indtil du begyndte at hamre.
- Jeg fik bare en ide. - Den kan vi høre om i morgen.
- Bare ti minutter mere. - Okay, ti minutter.
Men du må ikke rode med værktøj, når jeg ikke er her. Det er farligt.
Eller når mor beder dig lade være. Eller om natten. Eller på toilettet.
Eller når du bestiger Mount Everest. Og lad være med at pille næse. Top?
- Top. - Det var godt.
Vil du ikke nok tale til mig? Det kan jeg så godt lide.
- Hvad skal jeg tale om? - Du skal bare tale.
Du har en sjov stemme.
Du er nem at underholde, hvad?
Du skal bare have en rundsav, en træklods og en sludder...
Fik du talt med ham?
Ja, alt i orden. Han lovede at holde sig til skemaet.
Hvad foregår der?
Jeg har fået en åbenbaring. Jeg er nødt til at arbejde.
- Nu? - Der er ingen tid at spilde.
Du er en gudinde.
Du er tidligt på færde.
Lige den kvinde, jeg skal tale med.
Se her.
Den skal i produktion med det samme.
Det er en bæver.
- Det er fremtiden. - Den her?
"Den talende bævers snedkersæt."
Man får værktøj, en træklods -
- og en talende bæver, der arbejder sammen med en.
Børn nu til dags har deres mobiltelefoner og computere, -
- men giver man dem en træklods og en sav, er deres lykke gjort.
De hungrer efter sådan noget.
Vil du så have en ny produktserie klar til jul?
Til jul? Den skal laves nu og her. I dag.
Her til morgen.
Der kunne være et marked for nyt værktøj og tilskårne træklodser.
Lidt ligesom Lego, men af træ, og som man selv kan forme.
Det kalder jeg at bruge knoppen.
Den er vist ikke lavet af træ. Kom med.
Men hvis vi skal nå at få det klar, får vi ikke andet med på messen.
Vi har ikke brug for andet.
Hver gang nogen påpeger, at firmaet ledes af en gnaver, -
- minder en anden vedkommende om, at produktionen er øget med 35%.
Efter de første to uger var der ikke én, der sagde op.
Ikke én.
Kerneproduktet Bæveren og en lind strøm af tilbehør -
- vil kunne give et solidt afkast.
Spørgsmålet er, om vi vil nøjes med at kæmpe for bare at overleve, -
- eller om vi vil prøve noget nyt og anderledes -
- og se, hvad det fører til.
Vores elskede virksomhed har atter fået tilført visioner, -
- styrke, energi -
- og nosser.
Med hensyn til produktionen...
Hvad griner I ad?
Talte du med doktor Macy i dag?
Det gjorde jeg. Han siger, vi gør store fremskridt.
Sagde han noget om, hvornår behandlingen er fuldført?
Ikke noget specifikt.
Om en uge eller en måned?
Det er en proces, min ven. Vi ved det, når tiden er moden.
Hvil dig nu, min lille lækkerbisken. Der er mere, hvor det kommer fra.
Hvad har jeg sagt, Hector?
Læs den, før du afleverer. Den handlede om din egen familie.
Derfor regnede jeg heller ikke med at blive hørt i den.
- Sladrede din mormor? - Ja. Hun var så stolt.
Hun skamroste det, du havde skrevet om hendes ungdom.
Men lige pludselig gik det op for hende.
- Hun græd og ringede til rektor. - Du nævner ikke mit navn.
- Hun kaldte mig en løgnhals. - Okay, hør her.
Jeg laver en fup-hjemmeside. Så siger du, at du købte stilen der.
Jeg må smutte. Hjemmesiden er klar i morgen.
- Hector? - Ja.
Godt nok.
Norah!
Hvorfor sveder du sådan?
- Jeg har været til yoga. - Hvor mandigt.
Nedadvendt hund er vildt hård.
- Skal du noget i aften? - Inviterer du mig på date?
Nej, overhovedet ikke. Jeg ville bare spørge henkastet, -
- som om jeg ikke havde planlagt noget ned i mindste detalje.
Har du la planlagt noget ned i mindste detalje?
Ja, med kort og det hele.
Hent mig klokken syv. Jeg skal være hjemme inden midnat.
Fedest, så er det en date.
Er det ikke?
Det vil vise sig.
Lad nu være med at kvaje dig.
Lad mig føre ordet, okay?
Er du klar? Vi har bord klokken otte.
Hallo, moster, du ser godt ud.
- Du ser heller ikke værst ud. - Det bliver bedre endnu.
Pigerne har lavet noget særligt til mig.
Det er en vaskeægte smoking.
Jeg hopper lige i den, så daffer vi.
- Det er jo vores bryllupsdag, skat. - Derfor tager jeg pingvinkostume på.
Jeg vil ikke fejre 20 års ægteskab med en dukke.
Undskyld. Jeg har været meget tålmodig og støttende...
...men det er dig, jeg vil have. Ikke ham.
Ikke i aften.
Black, bord til to.
Hvornår får jeg lov at se nogle sider?
Aldrig. Det er et pyramidespil.
Har jeg ikke sagt det? Fik du ikke brochuren?
- Jeg skal nok få den skrevet. - Det håber jeg sandelig.
Jeg vil ikke bare donere en ny fladskærm til dit kollegieværelse.
Jeg køber ikke en fladskærm.
Hvad så?
- En mumie? - Nej.
Hvad vil du så bruge pengene på?
Ingenting.
En fyr som dig gør ikke noget uden grund. Du har en plan.
Jeg hørte i radioen, -
- at det skulle blive varmt i weekenden.
Ikke sådan rigtigt varmt, men...
...varmere end normalt.
Hvordan går det på arbejdet?
Der er travlt.
Travlt?
Kort? Er det det, du sparer sammen til?
Det må du forklare, for man tror, de viser, hvor du skjuler ligene.
Det gør de også.
Alle de røde prikker er lig. Jeg prøver bare at være ærlig.
- Helt ærligt, hvad går det ud på? - Det er...
Det er alt sammen steder, hvor alting blev forandret på et splitsekund.
Balkonen, hvor Martin Luther King blev skudt.
Skinnerne, hvor Woody Guthrie hoppede på toget første gang.
Og?
Og...
Jeg vil besøge dem alle sammen, inden jeg starter på universitetet.
Det er altså en rejse for at finde dig selv?
Nej, nærmere...
...en rejse for at slippe af med ting.
Hvad er det for nogle ting, du vil af med?
Sidst jeg talte efter, var der 49 ting.
En udførlig, mystisk plan. Og en lille smule bizar.
Men jeg kan godt lide den.
Det er dine penge, der finansierer den.
- Hvad gjorde du det for? - Du kan jo godt lide overraskelser.
- Klar? - Til hvad?
Fedt sted.
En smule uhyggeligt, men smukt.
Jeg kender jo ikke din yndlingsfarve, -
- så jeg købte lidt af hvert. Jeg håber, du kan lide solgul.
Porter... Hvad har du gang i?
- Er det ikke en råsej mur? - Jo, men jeg rører den ikke.
- Hvorfor ikke? - Bare fordi.
Hvorfor ikke?
Fordi jeg ikke har lyst.
Kom nu, du har et fantastisk talent. Du krænger dit inderste væsen ud.
Jeg kan kun lyde som andre. Jeg ved, du har noget på hjerte.
Så lad mig høre. Du gør det.
Hold nu op. Jeg kan ikke male.
Du er da så god til at efterligne andre.
- Hvis jeg ellers kunne male... - Gå nu bare i gang.
Vil du skrive "Norah + Porter for evigt"?
Det ville være sødt.
HVIL I FRED BRIAN
Ikke?
- Er det ikke det, du vil sige? - Nej.
I dine 400 sider notater er der ikke ét ord om ham.
Hvad der skete med min bror, rager ikke dig. Er du med?
Jeg troede bare, at du ikke kunne sætte ord på det.
Det rager ikke dig.
Hvem finder på sådan noget? Hvad er der galt med dig?
Pak den op.
Henry hjalp til, hvilket vil sige, -
- at jeg købte træet, og han gjorde resten.
Det er en mindekasse.
Den er vældig fin.
Luk den op.
Jeg synes, vi skal minde hinanden om, hvordan vi havde det engang, -
- og hvordan det kan blive igen.
Walter, der sker ikke noget.
Der sker ikke noget. Se på mig.
Er det det, du vil have?
Er det fremskridt? I guder, kvindemenneske!
Han er ramt af depression, ikke hukommelsestab.
Tror du, problemet er, at han ikke kan huske?
Han kan ikke vende tilbage.
Alt det der er fortid. Og hvad fører det til at rode op i den?
Ved du, hvor den Walter ender?
På en balkon på 10. Sal, bundet til en badeforhængsstang.
Er det det, du ønsker?
Skal resten af dit liv være som i aften? Sådan har Walter det.
Nej, Walter. Kom nu.
Se her. Se godt på det.
Det er dig, Walter.
Kan du huske det?
Da Porter blev født, og han var...
Han var så lille. De trak ham ud af mig, og du...
Du var hos ham og lod ham vide, at du ikke ville gå fra ham.
Du ville sørge for, at han ikke skulle være bange.
Det er dig, Walter. Det er den mand, jeg elsker og har brug for.
Du er stadig derinde, skat.
Jeg ved, du er derinde.
Vi kan finde tilbage til det liv, vi havde engang.
Den vej tager vi ikke en gang til, Meredith.
Din mand er en blindgyde. Han er fortid. Sådan må det være.
Er du med?
Jeg kæmpede for dig.
Jeg levede for dig, mens du knap kunne stå ud af sengen, -
- og jeg kæmper videre, fordi jeg elsker dig.
Fortæl mig nu, at du kommer tilbage...
Walter?
Norah, jeg står ikke model til det her igen.
Kom.
Vi kom, så snart vi hørte det.
Jeg er Bæveren, og det er Porters far, Walter.
Vi skal nok rede trådene ud. Kør nu forsigtigt.
Stop en halv, Porter. Lad os nu tale om det.
Giv mig det lort! Giv mig det!
Lad ham være!
Porter! Åh gud. Er du okay?
Kom du noget til? Lad mig se. Bløder du?
Undskyld, min dreng, det var ikke meningen.
Du holder dig fra ham! Porter, lad mig nu se.
Er du så tilfreds?
Det er blevet jul midt i maj. Det siger man i detailhandelen, -
- fordi "Hr. Bævers snedkersæt" sælger som varmt brød.
Jerry Co. Har ellers haft store vanskeligheder -
- og var på fallittens rand tidligere på året.
Men takket være Hr. Bæver sker det ikke lige med det første.
Det er som en reklamekampagne til 100 millioner, ganske gratis.
Jerry Co. Er på banen igen. Din far ville have været stolt.
Det må jeg give dig. Du tog chancen, -
- og hvor landede vi? På toppen for en gangs skyld.
- Føles det ikke skønt? - Dem...
Min familie...
Hvad er det højest profilerede interview, vi er blevet tilbudt?
Alle morgenprogrammerne, CNN...
"Today Show". Lav en aftale.
Jamen "Today Show" er jo et tv-program.
Hvad har vi at skjule? Vi er vindere.
Vi burde gjalde det ud over hustagene.
Det ville være en fed historie.
Jeg vil fortælle dig noget...
...jeg aldrig har fortalt til nogen anden.
Men jeg tror, du kan tåle at høre det.
Jeg er ikke en dukke.
Jeg er virkelig.
Jeg er levende.
Og det skal hele verden have at vide.
Er der noget i vejen, min ven?
Noget galt?
Jeg talte med doktor Macy i dag.
Hvad havde han at sige?
Han siger, du ikke har været hos ham i over et år.
Han siger, du er meget syg, og at det lyder som en mani.
Hvad rager det mig, hvad han siger? Det var mig, der kurerede ham.
Det er alle andre klar over. Henry, folk på arbejdet...
Alle undtagen dig. Siger det dig ikke noget?
Vil du tale gennem din hånd til evig tid?
Det har da været en bragende succes indtil videre.
Du har brug for hjælp, Walter. Du er syg!
Hjælp? Tag pillen, læs bogen, -
- tal med den forpulede ekspert. Walter har hjulpet sig selv.
- Du taler om en dukke! - Nej, Meredith.
Du taler om en dukke. Vi taler om et mirakel.
Hvem er "vi", Walter?
Jeg ved godt, det er vanskeligt.
Men du skal ikke indblandes i alt det her.
Du skal bare fortsætte fremad uden at se dig tilbage.
Du har selvfølgelig ret.
Walter er syg.
Men én ting lover jeg dig.
Jeg går ingen steder.
Jeg har lejet et hus.
Jeg tager drengene og det mest nødvendige. Du skal ikke ringe.
Du skal ikke komme på besøg.
At du gerne vil miste forstanden, det kan jeg ikke forhindre.
Men jeg vil ikke lade dem overvære det. Ikke mine sønner.
Det kan godt være, sindssyge fungerer på arbejdet...
...men det holder ikke i retten.
Hvorfor tager du ikke med?
Det må blive en anden gang.
Men...
...jeg vil blive hos dig.
Tag nu bare med din mor. Vi finder ud af det.
Det skal nok blive godt igen alt sammen.
- Kom så. - Farvel.
Jeg elsker dig, far.
Jeg elsker også dig, min dreng.
Smut så med dig.
Af sted.
Matt, det sker... Må jeg kalde dig Matt?
Det sker, -
- at den ene gode ide slår ned i en midt om natten.
Men dit geni sidder tilsyneladende i et plysdyr.
Derfor må folk komme til at tvivle på dine åndsevner.
Tja...
Mozart havde det med at mjave som en kat fra tid til anden, -
- men han klarede sig meget godt. Pragtfuld musik, synes du ikke?
Walter, jeg vil gerne tale om depression, -
- for alt det her begyndte jo med kampen mod din sindslidelse.
Fint nok.
Det kan ske...
...at vi når til et punkt, hvor vi kun kan komme videre...
...hvis vi visker tavlen ren.
Vi begynder at betragte os selv som en kasse, vi er fanget i.
Og uanset hvad vi prøver såsom selvhjælp, terapi og medicin, -
- så synker vi bare længere og længere mod bunden.
Og den eneste måde at slippe ud af kassen på -
- er at skrotte den totalt.
Du har jo selv bygget den.
Hvad skal du med folk, der piller dig ned?
Din kone, der lader, som om hun elsker dig.
Din søn, der ikke kan fordrage dig. Gør dog en ende på deres lidelser.
At begynde forfra er ikke vanvittigt.
Det er vanvittigt at have det elendigt -
- og gå omkring halvt i søvne -
- dag efter dag. Det er vanvittigt at lade, som om du er lykkelig.
At lade, som om omstændighederne er...
...som de skal være resten af dit liv.
Alt dit potentiale og håb, al din glæde og nerve, -
- al din lidenskab har livet suget ud af dig.
Ræk ud og tag fat i det, -
- og flå det ud af kløerne på de blodsugere.
Det var hyggeligt at tale med dig, Walter.
Tak.
Dette er et billede af Walter Black.
Et dybt deprimeret menneske...
...der bliver til Bæveren...
...der bliver til et fænomen.
Der er masser af mennesker, der er desperate nok til at lytte.
Folk elsker elendighed, -
- så længe de ikke selv er indblandet.
- Norah, vi må tale sammen. - Det passer mig dårligt.
Jeg har ringet, sms'et og im'et, men det passer dig åbenbart aldrig.
Forstår du ikke en hentydning?
Jeg er en idiot, men det må ikke ende sådan her.
Jeg holder rent faktisk af dig.
Gu gør du ej. Du kender mig ikke engang.
Din bror tog en overdosis, men at du skodder dit eget talent, -
- det vækker ham ikke til live igen. Det reducerer dig til ingenting.
Du holder dig langt væk fra mig.
Du og din sindssyge familie.
Er du lykkelig? Er du oprigtigt lykkelig?
Vi savner alle sammen noget, Jon. Der mangler en brik.
Alle har en lille, sort plet.
Er det så tydeligt?
Jeg er ked af at sige det, men Walter har brug for hjælp.
Han er ikke alt for veltalende for tiden. Forstår du...
...han er ikke rask.
Stå op.
Stå så op.
Op med dig, din skiderik.
Du får ikke meget ud af stakkels Walter.
Han er sløj, forstår du.
Det er et radioprogram. Folk kan ikke se dukken.
Hvorfor skal du så tale gennem den?
LIGHEDER
BIDER I LÆBEN MASSERER ØJENBRYN
HADER SIN FAR SOM HADER SIN FAR SOM HADER SIN FAR
- Det er mig. - Walter? Er du okay?
Ja. Hør her. Jeg kan ikke...
Hvad er det, du laver?
Hvad foregår der?
Walter, tal til mig.
Hvem taler du med?
Læg røret på. Med det samme.
Kan din mor sy?
Du kan umuligt vinde.
Jeg vil have min far. Hvor er han?
Jeg vil have Bæveren.
Er du vågen? Du er nødt til at tage hen til far.
Hvorfor?
Han tager ikke telefonen, og Henry vil ikke holde op med at græde.
Vær sød at gøre det.
Rolig, skat. Vi skal nok snart finde far.
Har jeg måske ikke givet dig, præcis hvad du bad om?
Du har ikke brug for dem, Walter.
Jeg elsker dig.
Jeg er den eneste, der elsker dig oprigtigt.
Og det er derfor, -
- jeg aldrig lader dig tage tilbage.
Aldrig.
Jeg har ikke lyst til at sove mere.
Måske...
Måske skulle vi bygge noget.
Ja, okay, kammerat.
Kom så.
Walter, ikke på den her måde. Det må du ikke gøre.
Det bliver bare værre end før.
Vil du gerne ende som en uduelig, ensom taber?
Du er intet uden mig, Walter. Intet!
Jeg er den eneste del af dig, der virker.
Beklager.
Walter! Hvad med Henry, din søn? Kan du huske ham?
Far?
Blodtrykket falder. Du må ikke røre årepressen.
Den er den eneste grund til, han stadig er i live.
50% RABAT
Som ny administrerende direktør for Jerry Co. -
- vil jeg forsikre folk om, at firmaet er i gode hænder.
Jeg betalte Porter 200 dollars...
...og så lavede han research. Jeg har svigtet min familie.
Jeg skammer mig meget og vil helst bare lægge det bag mig.
Kære Porter. I lyset af det, der er sket, -
- ser vi os nødsaget til at trække din plads på universitetet tilbage.
Kom, vi skal besøge far.
- Jeg tager ikke med. - Fint nok.
Så lad være, men du skal ikke sove hele dagen væk.
Kom så.
- Op med dig, Porter. - Hold nu op.
Skal vi ikke af sted?
Jo.
Godt så.
Men lav et eller andet.
Gå en tur, stjæl en bil... Jeg er ligeglad.
Du skal bare ikke ligge i sengen, når jeg kommer hjem.
Din familie er her.
Du må godt gå hen til ham.
Hej, lille skat. Hvordan har du det?
- Godt. - Hvad er det?
- Det er en hjerne. - Wow, en hjerne.
- Mor siger, din gik i stykker. - Så er det godt, jeg har den her.
Er du skør?
Måske.
Vi arbejder med det.
- Må du så komme hjem? - Det arbejder vi også med.
Hvor er din bror?
Han sover nok. Han laver ikke andet.
Kom her.
Jeg bider dig i øret.
SOVER
VÆR SØD AT MØDE MIG HER
Jeg har sendt dig 15 sms'er.
Jeg havde helt opgivet dig.
Det er vi to om.
Du havde ret. Jeg havde noget på hjerte.
Meget endda.
Nu ved du, hvad jeg tænker. Så kan du skrive min tale.
Nej. Den gesjæft har jeg droppet officielt.
Du skylder.
- Du lavede det for min skyld. - I går.
Hvorfor?
Fordi der er flere ting på min væg end bare -
- "Norah har en død bror".
Også selvom det er et værre rod.
Det er fantastisk.
Spøjst. Jeg synes, det er noget rod, og du synes, det er fantastisk.
Jeg synes, du er fantastisk, og du synes, du har rod i hovedet.
Men nu gider jeg ikke tænke mere.
Du skylder mig stadig en tale.
Bare sørg for, at det lyder som mig.
Skal jeg så bare skrive den her og blive arresteret igen?
Nej, du skal tage det med dig.
Tage det med mig?
Goddag, studenter, døde poeter, malere, -
- kommende Einsteinere og alle jer midtimellem.
Jeg står her for at advare jer om, at man lyver for jer.
Vores forældre, lærere og læger har løjet for os.
Og det er den selvsamme løgn, de samme seks ord:
"Det skal nok gå alt sammen".
Men hvad nu, hvis det ikke går?
Hvad nu, hvis tilværelsen til dels er noget, man arver, -
- ligesom krøllet hår eller blå øjne?
Hvad nu, hvis man har anlæg for lidelse -
- og er født til tragedie?
Hvad nu, hvis det sker...
...lige med ét og ganske uventet...
...at lortet kokser?
Lortet kokser.
Nu tænker I nok, at det er den mest depri dimissionstale, I har hørt.
Det er det også.
Men det er ikke mig, der har skrevet den.
Jeg havde ventet så længe på, at denne løgn skulle åbenbare sig, -
- at jeg betalte en anden for at sige sandheden for mig.
Jeg har det ikke godt. Overhovedet ikke.
Sandheden er, -
- at der mangler noget i mit liv.
Det, jeg elskede allermest.
Det ansigt, jeg ville ønske, jeg kunne se på forreste række.
Den bror, jeg aldrig får tilbage.
Hvad stiller jeg op med det?
Hvad kan man gøre...
...andet end at lyve?
Nu skal I høre, hvad jeg tror på.
Nu og her i salen er der en, der står jer nær.
En, der vil hjælpe jer på benene, støtte jer, kysse jer, tilgive jer, -
- udholde jer, vente på jer, bære jer -
- og elske jer.
Det er ikke sikkert, det går alt sammen, -
- men én ting ved jeg.
I behøver ikke være alene.
Jeg troede ikke, du ville komme.
Det troede jeg heller ikke.
Jeg er bare glad for, du er i live.
Det meste af mig er.
Da jeg var lille...
...ville jeg bare så gerne være som dig.
Men så blev jeg ældre...
...og så ville jeg helst bare være alt andet.
Og hvad så nu?
Far...
Dette er et billede af Walter Black...
...der var nødt til at blive en bæver...
...for at kunne blive far.
Og derved kan dette en dag bare være et billede -
- af Walter Black.
Oversættelse: Henrik Thøgersen Scandinavian Text Service 2011